**Utpusting for luftfilteret**

Et spesielt rengjøringsmiddel supplerer motorsykkelprogrammet til LIQUI MOLY

**Mai 2017 – For å oppnå en perfekt forbrenningsprosess trenger motorsykkelmotoren mye ren luft. Luftfilteret sørger for det, og filtrerer ut smuss- og støvpartikler. Med tiden reduseres luftfilterets opptakskapasitet. Rengjøring kan øke opptakskapasiteten igjen. Den tyske motorolje- og additivspesialisten LIQUI MOLY tilbyr nå et nytt luftfilter-rengjøringsmiddel for motorsykler.**

Et pålitelig filter er enormt viktig, da luftforurensning virker som smergelpapir i motoren, og kan føre til tidlig slitasje av komponenter. «Det er ikke bare i motoren at smuss- og støvpartikler anretter skade. Andre komponenter i luftinnsugningskanalen, f.eks. luftmassemåleren, er også utsatte», sier David Kaiser, leder for forsknings- og utviklingsavdelingen i LIQUI MOLY.

På samme måte som en svamp har filteret en begrenset opptaksevne. Optimal luftgjennomstrømning kan gjenopprettes ved å utføre rengjøring. Et spesialmiddel for filtere av skumplast er LIQUIMOLY sitt nye luftfilter-rengjøringsmiddelet for motorsykler. Middelet er et rengjøringskonsentrat som kan blandes med vann. Konsentratet er svært kraftig, og løser opp støv, olje og fett uten å skade porene i skumplasten.

Men er det i det hele tatt nødvendig med et spesielt rengjøringsmiddel? På internettfora diskuterer man midler som f.eks. bensin eller diesel. Her er David Kaiser klar i sin dom: «Bensin rengjør riktignok, men kan skade ømfintlige filtere.» I verste fall herdes skumplasten eller endrer form. Når det gjelder diesel, ser utviklingssjefen oppløsningen av anorganiske forbindelser fra filteret som et problem. «Dette greier ikke dieselen. Sand, salt, støv og slam kan bare løses opp med vann.» Dessuten er diesel og bensin alt annet enn ufarlig. Bare det å puste inn dampen er helseskadelig. Hudkontakt kan gi irritasjon, og både diesel og bensin mistenkes å kunne forårsake kreft.

«Luftfilter-rengjøringsmiddelet for motorsykler er fritt for løsemidler, biologisk nedbrytbart og rengjør filteret på kort tid», sier David Kaiser. OBS! Aldri vri opp filteret – dette kan forårsake skade. Smør LIQUI MOLY luftfilterolje for motorsykler på filteret før du setter det inn.

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. LIQUI MOLY, som ledes av eier Ernst Prost, forhandles i 120 land, og hadde i 2016 en omsetning på 489 millioner euro.

**Kontaktinformasjon:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de